作者:趙福元
標題:沁園春
內容:斗柄御寅，序啟蒼塗，氣轉洪鈞。正乾坤交泰，聖賢相遇，風聲虎嘯，霧滃龍興。華渚流虹，璇樞繞電，期邁三朝嵩降申。真希有，慶吾皇萬歲，重臣千春。楓震寵數來頻。綰疊組累累輝楚城。看袍將賜錦，帶仍佩玉，十行丹詔，單騎紅塵。入贊中興，泰階上宰，壽域八荒歌太平。運化筆，管烘□桃李，又一番新。